text: Speedbåd drønede ind i kutter
  08 juni 2012 kl. 06.57
  En mand fik kraniebrud, da en speedbåd fra Fanø sidst på eftermiddagen torsdag drønede ind i havnen i Esbjerg og ramte en kutter.
  To kammerater i båden blev anholdt mistænkt for spritsejlads.
  Den kvæstede havde hovedet ud over rælingen, og han slog hovedet mod kutteren.
  Redningsberedskabet fik forsigtigt løftet den kvæstede op fra båden og indlagt ham på sygehuset i Esbjerg.
  Sammenstødet førte ikke til større materiel skade.
  